ቢሮው በኢትዮጵያ ያለውን የስደተኞችን ችግር ለመቅረፍ 88ነጥብ5 ሚሊየን ዶላር እንደሚፈልግ አመለከተ
የተባበሩት መንግስታት ዓለም አቀፉ ስደተኞች ቢሮ ኢትዮጵያ ውስጥ ያለውን ማህበራዊ ችግር ለመቅረፍ 88 ነጥብ 5 ሚሊየን የአሜሪካን ዶላር እንደሚያስፈልገው አመለከተ ፡፡ተቋሙ ለለጋሾች ይፋ ያደረገው የእርዳታ ጥሪ ኢትዮጵያ ውስጥ በተፈጠረ ማህበራዊ ችግር ምክንያት ከመኖሪያ አካባቢያቸው ለቀው ለተሰደዱ፣ ከሳዑዲ አረቢያ ለተመለሱ ኢትዮጵያዊያን ስደተኞች እና ከጎረቤት ሀገራት ወደ ኢትዮጵያ ለተሰደዱ ስደተኞች ድጋፍ እንደሚውል ነው ያብራራው ፡፡ድርጅቱ እርዳታው በኢትዮጵያ ከየር ንብረት ለውጥ ጋር በተያያዘ በተከሰተ ድርቅ ምክንያት ሰብአዊ እርዳታ ለሚያስፈልጋቸውም እንደሚውል ጨምሮ ገልጿል፡፡ይህም የሀገሪቷን የአደጋ መከላከል እቅድ መሰረት እንደሚያደርግም አስታውቋል፡፡ድርጅት ለጥለሪው ምላሽ ካገኘ 1 ነጥብ 7 ሚሊዮን ተፈናቃዮችን ለመርዳት ማሰቡን አስታውቋል፡፡ከተፈናቃዮች ውስጥ 1 ነጥብ 1 ሚሊዮን የሚጠጉት ሰዎች ከቀያቸው ለመፈናቀላቸው ምክንያት ግጭት ሲሆን ከነዚህ ውስጥ  857 ሺህ የሚሆኑት ባለፈው አመት በኦሮሚያ እና ሶማሊያ ክልል ድንበር አካባቢ በተፈጠረው ግጭት ሳቢያ የተፈናቀሉ ናቸው ነው ያለው ፡፡ቀሪዎቹ 500 ሺህ የሚጠጉት ደግሞ በአየር መዛባት ምክንያት ከመኖሪያ አካባቢያቸው እንደተፈናቀሉ ድርጅቱ ጠቁሟል፡፡ከላይ ከተጠቀሰው በተጨማሪ በድጋፉ 47 ሺህ 600 ኢትዮጵያዊያንን ፣ 87 ሺህ ደቡብ ሱዳናዊያን እና ሶማሌያውያንን ስደተኞችን ወደ ቀያቸው ለመመለስ እና ለመርዳት እንደታቀደም ድርጅቱ ይፋ አድርጓል፡፡ኢትዮጵያ በ900 ሺህ በላይ የተለያዩ ሀገራት ስደተኞች ተቀብላ በማስተናገድ ላይ እንደሚገኝ ዓለም አቀፉ የስደተኞች ቢሮ ሀገሪቱ ስደተኞችን በመቀበል በአፍሪካ ሁለተኛ ደረጃ መያዟን ጠቁሟል፡፡በኢትዮጵያ ከሚገኙ የተመዘገቡ ስደተኞች ውስጥ ከ429 ሺህ የሚጠጉ ደቡብ ሱዳናውያን እና 254 ሺህ በላይ ደግሞ የሶማሊያ ስደተኞች መሆናቸውን ዓለም አቀፍ የስደተኞች ድርጅት መረጃ ያመላክታል፡፡